རྒྱལ་ཁབ་ཕྱི་ནང་གང་སར་ཚེ་རིང་དོན་གྲུབ་ཀྱི་བརྩམས་སྒྲུང་ལ་དཔྱད་པ་བྱས་ཡོད་པ་དང་།ལྷག་པར་དུ་རྒྱལ་ནང་ངོས་ནས་གླེང་ན་བོད་ཡིག་ཐོག་ནས་དཔྱད་པ་བྱས་མང་ཤོས་ཀྱི་རྩོམ་པ་པོ་ཞིག་ཡིན།ཁོང་གིས་རྩོམ་རིག་གསར་རྩོམ་ལ་འཇུག་པ་ནས་བཟུང་སྨྱུག་ཁ་བསྐྱོད་མཚམས་མི་འཇོག་པར་བརྩམས་སྒྲུང་གསར་རྩོམ་ལ་མཐའ་གཅིག་ཏུ་གཞོལ་བ་དང་།གྲུབ་འབྲས་ངེས་ཅན་ཞིག་ཐོབ་ཡོད་ན།ཁོང་ནི་བོད་ཀྱི་དེང་རབས་བརྩམས་སྒྲུང་གསར་རྩོམ་ཐད་གྲུབ་འབྲས་ཐོབ་ཆེ་ཤོས་ཀྱི་རྩོམ་པ་པོའི་གྲས་ཤིག་ཡིན་པ་དང་།དེང་རྩོམ་འཆད་སྐབས་མ་གླེང་ཀ་མེད་ཀྱི་རྩོམ་པ་པོ་ཞིག་ཡིན།དེའི་ཕྱིར་དེང་གི་དུས་སུ་ཁོང་ནི་འགན་ཁུར་གྱི་བསམ་བློ་ཤུགས་ཆེན་ལྡན་པའི་རྩོམ་པ་པོ་ཞིག་དང་།སྤྱི་ཚོགས་ལ་བཤག་བཅོས་བྱེད་མཁས་པའི་རྩོམ་པ་པོ་ཞིགརང་ལ་སྙིང་སྟོབས་ལྡན་པའི་རྩོམ་པ་པོ་ཞིག་ཡིན་པར་གདེང་འཇོག་བྱེད་བཞིན་ཡོད།